钦定古今图书集成/明伦汇编/氏族典/第026卷 > 《王应麟姓氏急就篇》 > 洪万
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪万

按《元史洪福源传》：“福源子俊奇，俊奇子万，小字重喜。
至元十三年，入宿卫。十八年，袭职为怀远大将军、安
抚使、高丽军民总管，仍佩父茶丘所佩虎符。二十四
年，乃颜叛，率兵征之。九月，师还，哈丹八喇哈赤再叛。
十月，重喜从诸王爱牙哈赤、平章塔出都，万户阇里
铁木儿征之，冒锋陷阵，大破其众。又从诸王乃蛮、爱”
牙哈赤、平章薛阇干，与叛王兵战于兀术站，又战于
黑龙江，又战于贴满哈处，皆败之。二十五年，从玉速
帖木儿出师。五月，至贴列可，与哈丹秃鲁干战，获功。
至木骨儿、抄剌，又战。八月，至贵列河，重喜率兵先涉，
与战，胜之。十月，又从玉速帖木儿往征木八兰。十二
月，与古土秃鲁干战，克之。二十七年九月，至禅春，与
哈丹秃鲁干战。二十八年二月，从平章薛阇干至高
丽青州。五月，与哈丹战八日，又战，大败之。六月，班师，
授昭勇大将军。十月，薛阇干以重喜入朝，且以其功
闻，帝嘉之，授龙虎卫上将军、辽阳等处行中书省右
丞。二十九年，仍佩元降虎符，总管高丽、女直、汉军万
户，兼安抚使、高丽军民总管。六月，改资德大夫、辽阳
等处行中书省右丞。大德十年，以其叔父君祥代之。
十一月，武宗即位，重喜朝于上都。七月，复授辽阳行
省右丞。至大二年，谪漳州，行至杭，遇赦而止。明年，卒。
子滋袭爵。